CELEX: 32017D2077
Language: el
Date: 2017-11-10 00:00:00
Title: Εκτελεστική απόφαση (ΕΕ) 2017/2077 της Επιτροπής, της 10ης Νοεμβρίου 2017, για τροποποίηση της απόφασης 2005/50/ΕΚ σχετικά με την εναρμόνιση ραδιοφάσματος στην περιοχή των 24 GHz για χρονικά περιορισμένη χρήση εξοπλισμού ραντάρ μικρής εμβέλειας για αυτοκίνητα στην Κοινότητα [κοινοποιηθείσα υπό τον αριθμό C(2017) 7374] (Κείμενο που παρουσιάζει ενδιαφέρον για τον ΕΟΧ )

14.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 295/75
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/2077 ΤΗΣ ΕΠΙΤΡΟΠΉΣ
   της 10ης Νοεμβρίου 2017
   για τροποποίηση της απόφασης 2005/50/ΕΚ σχετικά με την εναρμόνιση ραδιοφάσματος στην περιοχή των 24 GHz για χρονικά περιορισμένη χρήση εξοπλισμού ραντάρ μικρής εμβέλειας για αυτοκίνητα στην Κοινότητα
   
      
         [κοινοποιηθείσα υπό τον αριθμό C(2017) 7374]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με ένα κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση ραδιοφάσματος) (1), και ιδίως το άρθρο 4 παράγραφος 6,
   Εκτιμώντας τα ακόλουθα:
   
               (1)
            
            
               Η απόφαση 2005/50/ΕΚ της Επιτροπής (2), όπως τροποποιήθηκε με την εκτελεστική απόφαση 2011/485/ΕΕ της Επιτροπής (3), εναρμονίζει τους τεχνικούς όρους για τη διάθεση και αποδοτική χρήση της περιοχής των 24 GHz της ζώνης ραδιοσυχνοτήτων για εξοπλισμό ραντάρ μικρής εμβέλειας για αυτοκίνητα. Τα εν λόγω ραντάρ αυτοκινήτων συμβάλλουν στην αποτροπή συγκρούσεων.
            
         
               (2)
            
            
               Με την απόφαση 2005/50/ΕΚ επιβλήθηκαν στα κράτη μέλη υποχρεώσεις υποβολής στατιστικών στοιχείων, συμπεριλαμβανομένης της απαίτησης για συλλογή, σε ετήσια βάση, στοιχείων σχετικά με τον αριθμό των οχημάτων που είναι εξοπλισμένα με ραντάρ μικρής εμβέλειας που χρησιμοποιούν ραδιοφάσμα στην περιοχή των 24 GHz.
            
         
               (3)
            
            
               Ενώ θα πρέπει να παραμείνει η υποχρέωση διατήρησης υπό έλεγχο της χρήσης της περιοχής των 24 GHz από ραντάρ μικρής εμβέλειας, θεωρείται πλέον δυσανάλογο να απαιτείται από κάθε εθνική αρχή να παρέχει στατιστικά δεδομένα συστηματικά σε ετήσια βάση, όπως προβλέπεται στην απόφαση 2005/50/ΕΚ. Οι εθνικοί διοικητικοί πόροι θα μπορούσαν να χρησιμοποιηθούν καλύτερα εάν τα κράτη μέλη υπέβαλαν τις εν λόγω στατιστικές εκθέσεις μόνο εφόσον αυτό ζητηθεί από την Επιτροπή. Η Επιτροπή θα μπορούσε να ζητήσει τις εν λόγω στατιστικές εκθέσεις στην πιθανή αν και σπάνια περίπτωση κατά την οποία αναφερθεί παρεμβολή ή απότομη αύξηση του αριθμού των οχημάτων που είναι εξοπλισμένα με ραντάρ των 24 GHz.
            
         
               (4)
            
            
               Μετά την έκδοση της απόφασης 2005/50/ΕΚ δεν έχουν υπάρξει αναφορές επιβλαβών παρεμβολών από τις υπηρεσίες που προστατεύονται από την απόφαση. Ο αριθμός των οχημάτων που είναι εξοπλισμένα με ραντάρ μικρής εμβέλειας στην περιοχή των 24 GHz της ζώνης ραδιοσυχνοτήτων παρέμεινε εν γένει χαμηλός και, σε κάθε περίπτωση, σε επίπεδο αρκετά κάτω από το όριο του 7 % του συνολικού αριθμού των οχημάτων που κυκλοφορούν σε κάθε κράτος μέλος. Το όριο αυτό θεωρείται ως το κρίσιμο ποσοστό κάτω από το οποίο τεκμαίρεται ότι δεν προκαλούνται επιζήμιες παρεμβολές σε άλλους χρήστες της περιοχής των 24 GHz.
            
         
               (5)
            
            
               Συνεπώς, η απόφαση 2005/50/ΕΚ πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής ραδιοφάσματος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2005/50/ΕΚ τροποποιείται ως εξής:
   
                
            
            
               Στο παράρτημα της απόφασης, η φράση «Τα ακόλουθα δεδομένα συλλέγονται σε ετήσια βάση:» αντικαθίσταται από τη φράση:
               
                  «Τα ακόλουθα δεδομένα συλλέγονται εφόσον αυτό ζητηθεί από την Επιτροπή:».
               
            
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 10 Νοεμβρίου 2017.
      
         
            Για την Επιτροπή
         
         Mariya GABRIEL
         
            Μέλος της Επιτροπής
         
      
   
   
      (1)  ΕΕ L 108 της 24.4.2002, σ. 1.
   
      (2)  Απόφαση 2005/50/ΕΚ της Επιτροπής, της 17ης Ιανουαρίου 2005, σχετικά με την εναρμόνιση ραδιοφάσματος στην περιοχή των 24 GHz για χρονικά περιορισμένη χρήση εξοπλισμού ραντάρ μικρής εμβέλειας για αυτοκίνητα στην Κοινότητα (ΕΕ L 21 της 25.1.2005, σ. 15).
   
      (3)  Εκτελεστική απόφαση 2011/485/ΕΕ της Επιτροπής, της 29ης Ιουλίου 2011, σχετικά με τροποποίηση της απόφασης 2005/50/ΕΚ σχετικά με την εναρμόνιση ραδιοφάσματος στην περιοχή των 24 GHz για χρονικά περιορισμένη χρήση εξοπλισμού ραντάρ μικρής εμβέλειας για αυτοκίνητα στην Κοινότητα (ΕΕ L 198 της 30.7.2011, σ. 71).